tomron87/hebrew-wikipedia-sentences-corpus huggingface dataset:
נורווגיה – שר בלי תיק הוא שר שאינו ראש של משרד מסוים אבל יש לו את הסמכויות והחובות המוטלות על שר.
השר אחראי על תחום ספציפי במשרד של שר אחר בממשלה הנורווגית, השר לתיאום ושת"פ בפיתוח לעולם היה שר בלי תיק.
סרביה – בין השנים 2007–2008 היה מינוי אחד לשר בלי תיק שהיה אחראי בפועל על תוכניות ההשקעה והפיתוח הלאומיים.
בממלכה המאוחדת תפקיד שר בלי תיק (Minister without portfolio) הוא תפקיד מקובל המאפשר יצירת איזונים בין המפלגות השונות.
לרוב התפקיד הוא תפקיד בקבינט, ומטרת המינוי לאפשר לשרים להשתתף בישיבות קבינט שבלי מינוי זה הם לא יכלו להיכנס אליהן.
בדרך כלל ימונה רק שר אחד בלי תיק בכל ממשלה.
הרשות הפלסטינית – חלק מהממשלות כלל תפקיד שר בלי תיק שעליו הוטלו מטלות ספציפיות.
למשל אחמד מג'דלאני היה שר בלי תיק האחראי על הטיפול בגדר ההפרדה.
בתיקון לחוק יסוד: הממשלה, שנכנס לתוקף החל מהבחירות לכנסת העשרים, נשללה האפשרות למנות שר בלי תיק.
תיקון זה בוטל, משיקולים קואליציוניים, פחות מחודשיים לאחר שנכנס לתוקף.
תפקיד: לשר בלי תיק אין תפקיד מוגדר, אך הוא יכול להיות מופקד על נושא מסוים, למשל השר המקשר בין הממשלה לכנסת, אחראי על תיאום עניינים חברתיים, או השר המופקד על ענייני ירושלים.
בהתאם לקביעה של היועץ המשפטי לממשלה משנת 2003, לא ניתן להעביר תחומי פעולה לאחריותו של שר בלי תיק.
אם רצתה הממשלה למנות את השר להיות אחראי על "תחום פעולה", חייב היה הוא להיות במסגרת משרד קיים.
לדוגמה, שר בלי תיק שמונה לעזרת שר האוצר, נקרא "שר במשרד האוצר", כך היה למשל מאיר שטרית.
משכורת שנתית ומענקים: שר בלי תיק זכאי למשכורת של שר, רכב שר משודרג, אבטחה צמודה ו-8 עובדי משרד.
הגבלות למספר עוזרים: על פי התקשי"ר מותר לשר בלי תיק למנות 6 עוזרים לכל היותר, העוזרים יכולים לכלול מזכיר, יועץ, כותב נאומים, דובר ונהג במשרת אמון.
ניתן לראות כי אומנם מספר השרים כמעט הכפיל עצמו לאורך ממשלות ישראל, אך מספר השרים בלי תיק נשאר יחסית קבוע ובעל קו רגרסיה מתון.
המצב שבו מספר השרים שווה למספר המשרדים הביצועיים הוא נדיר.
בפועל, שני מצבים שכיחים יותר: מצב שבו מספר המשרדים גדול יותר ממספר השרים (כפי שהיה בממשלות הראשונות ובממשלת נתניהו), ומצב שבו מספר השרים עולה על מספר המשרדים הביצועיים.
המצב בו אין הלימה בין מספר המשרדים (התיקים) לבין מספר השרים אינו תופעה ישראלית ייחודית ונובע מהמשטר הפרלמנטרי הרב-מפלגתי ומהאילוצים הקואליציוניים.
מבט על סוגי משטר שונים ועל תצורות ממשלה אחרות מלמד כי גם במשטרים מסוגים שונים עשוי להיווצר מצב בו ישנו שר בלי תיק, או שר בלי תיק האמון על נושא מסוים.
לדוגמה, בארצות הברית בה יש משטר נשיאותי (השרים, המכונים מזכירים, הם אנשי מקצוע הממונים ישירות על ידי הנשיא ללא שיקולים קואליציוניים) היינו מצפים כי תהיה יציבות רבה יותר של מבנה הממשלה ביחס למשטרים פרלמנטריים.
אבל מבט על ארצות הברית חושף כי הדבר אינו כן.
אומנם מבנה משרדי הממשלה יציב יחסית, אך לעיתים ובהתאם לנסיבות היסטוריות עשויים לחול שינויים.
בממשל רייגן עדיין היו רק 13 משרדי ממשלה, אך בתום תקופת כהונתו הוא פעל להוספת "המשרד לענייני יוצאי צבא", אשר התווסף כחלק מממשל ג'ורג' בוש האב.
בממשל קלינטון שודרג מעמדם של ראשי שתי רשויות לחברי קבינט (הממונה על המסחר וראש מחלקת המנהל והתקציב).
מספר השרים בממשלה נע בין 18 ל-23. ב-1996 הופעלה לראשונה שיטת בחירות חדשה ויחסית, שבעקבותיה נוצרה מערכת רב-מפלגתית וצורך בממשלות קואליציוניות.
אולם למרות המעבר מממשלה של מפלגה אחת לממשלות קואליציוניות, מספר המשרדים לא עלה ולא השתנה באורח מובהק.
בהולנד, גודל הממשלה יציב למרות הקואליציות: מאז 1959, מספר השרים לא ירד מ-13 ולא עלה על 16. באירלנד (אשר גם בה לרוב ממשלות קואליציוניות) מספר השרים עומד מאז 1961 ללא שינוי על 15.
עיקרי הביקורת הנשמעת בתקשורת מתמקדת בגודל הממשלה, כלומר במספר השרים, ובעיקר בנושאי התואר "שר בלי תיק".
תפקיד זה הופיע כבר בממשלה השלישית, ומאז היה בשימוש ברוב ממשלות ישראל.
הביקורת מתרכזת לרוב סביב העלות התקציבית הגבוהה ובהיעדר תוכן בתפקיד.
עם זאת, במשטר פרלמנטרי רב-מפלגתי חלוקת משרות שר, אפילו ללא תיק ביצועי, היא אחת מהתשואות הקואליציונית המקובלות ביותר ולא פעם היא חיונית כמנגנון של איזון בין-מפלגתי.
אף על פי שאינו ממונה על משרד ביצועי, השר בלי תיק הוא חבר מלא בממשלה, בעל קול שווה לשאר עמיתיו השרים.
הבעיה מתחילה כאשר מספר השרים ללא תיק חורג מעבר למספרים המקובלים בממשלות קודמות, כפי שקרה בממשלת האחדות הראשונה של יצחק שמיר (שבעה שרים ללא תיק) ובממשלה הראשונה של שרון (שישה שרים ללא תיק).
המצדדים טוענים, כי השר בלי תיק הוא בדרך כלל חבר כנסת ועלותו התקציבית לא שונה מהותית בעקבות מינויו לשר, וכן כי קולו בממשלה חשוב לאיזון הצבעות.
שרים בלי תיק בממשלות ישראל
ממשלה שם תמונה מפלגה תחילת כהונה סיום כהונה הממשלה ה-3 פרץ נפתלי מפא"י 8 באוקטובר 1951 25 ביוני 1952 פנחס לבון 17 באוגוסט 1952 24 בדצמבר 1952אליעזר קפלן25 ביוני 195213 ביולי 1952
שַׁקְשׁוּקָה היא תבשיל מן המטבח הצפון-אפריקאי, העשוי מביצה ועגבניות.
פירוש השם בשפה הברברית הוא "תערובת".
בסיס המאכל קבוע: עגבניות, שמן זית וביצים, אך הוא משתנה מעט ממדינה למדינה ויכול לכלול גם בצל, פלפלת או שום.
בגרסה המסורתית והמקובלת, המוגשת במסעדות פועלים רבות, חלמון הביצה נותר בשלמותו בתבשיל, בדומה לביצת עין.
גרסה שונה היא זו בה החלמונים מעורבבים בחלבונים, כמו בביצה מקושקשת.
במקורה השקשוקה היא מאכל שאריות.
רוטב העגבניות של אתמול, שבתוכו בושלו בשר, עוף או דגים, הופך לארוחה מזינה ומהירה, בהוספה של ביצים טריות.
נהוג לאכול אותה עם לחם, אותו טובלים בביצה וברוטב.
לרוב מוגשת השקשוקה במחבת שבה בושלה.
בגרסה המכונה אוז'ה (ojja) מוסיפים לשקשוקה נקניקיות כגון מרגז.
הגרסה הטורקית למאכל נקראת מנמן (Menemen) וכוללת תבלינים כגון אורגנו ונענע.
השקשוקה הובאה לישראל על ידי העולים החדשים מצפון אפריקה: ממרוקו, לוב, תוניסיה ואלג'יריה, והפכה למאכל נפוץ.
בישראל נפוצות שתי גרסאות עיקריות: הטריפוליטאית, בה הבסיס מורכב מעגבניות, שום ותבלינים; והתוניסאית, שבה על הבסיס מתווסף גם בצל.
כיום הפכה השקשוקה לשם גנרי לכל מנה שבה מככבות ביצים ברוטב, ובמסעדות רבות בישראל ניתן למצוא גרסאות שונות של המנה, לדוגמה, שקשוקה בלקנית (עם גבינת פטה ועשבי תיבול), שקשוקת תרד וכדומה.
"שר בשבילך" הוא אלבום הבכורה של הזמר הישראלי אריק איינשטיין.
אלבום הבכורה של איינשטיין יצא ב-1966, אחרי תשע שנות פעילות שבמהלכן התפתח איינשטיין כזמר צעיר וכשרוני, תחילה בלהקת הנח"ל ולאחר מכן עם בצל ירוק ושלישיית גשר הירקון, כשבמקביל הוא מככב בסרטים "ניני" ו"סאלח שבתי" ושיחק בהצלחה גדולה בהצגות "תל אביב הקטנה" ו"אירמה לה דוס".
ליצירת האלבום חבר איינשטיין לפזמונאית דפנה אילת, שאותה הכיר במהלך חברותו בשלישיית גשר הירקון, לה כתבה מספר שירים.
לאלבום זה כתבה אילת 11 שירים והלחינה שישה.
ישראל גוריון, חברו של איינשטיין לשלישיית גשר הירקון, הלחין את אחד השירים ("ככה נפרדים") והמשוררת תרצה אתר כתבה את אחד השירים ("מרים").
העיבודים, ההפקה המוזיקלית והניצוח על התזמורת נעשו בידי סטו הכהן.
שירים בולטים באלבום שזכו להצלחה רבה הם "הגשם מתופף", "אל תבכי ילדה" ו"הלילה הזה".
בשנת 1973 יצא התקליט מחדש, בעטיפה אחרת ותחת השם "אריק איינשטיין" בחברת "ישראפון".
בתקליט הוסיפו כרצועת בונוס את השיר "המק המתפרק" (מילים: חיים חפר, לחן: מרגרט מונו) מתוך המחזמר "אירמה לה דוס" מ-1962 (שאר האלבום נשאר כפי שהוא).
שקרן שקרן הוא סרט קולנוע קומי אמריקאי, בכיכובו של ג'ים קארי שהופץ על ידי אולפני יוניברסל.
עורך דין בשם פלטשר ריד (ג'ים קארי) משקר לכולם – לבוסים שלו, לשופטים בבית המשפט, לאשתו לשעבר (מאורה טיירני) ולבנו (ג'סטין קופר).
יום אחד ריד משקר לבנו ואומר לו שיבוא למסיבת יום ההולדת שלו, אך למעשה נשאר במשרד כששותפה בכירה במשרד מפתה אותו לשכב איתה תמורת קידום (אמנדה דונוהו).
ביום ההולדת שלו בנו מביע משאלה שאביו לא יוכל לשקר למשך יום שלם – משאלה שמתגשמת.
ריד מתעורר ומגלה שאינו יכול לשקר יותר, ועקב כך לא יכול לתפקד יותר כעורך דין.
הוא מגלה שבנו הוא הגורם לדבר, ומבקש ממנו לבטל את המשאלה, אך בנו מסרב.
בהמשך, ככל שריד אומר יותר את האמת, הוא מבין כמה היא חשובה, ושיש בעיות מסוימות שאפשר לפתור רק בעזרת האמת.
ריד הופך מאדם גאוותן שמרוכז בעצמו לאדם בעל חוש צדק מפותח שדואג לזולת, ומנסה לתקן את הדברים הרעים שעשה בעברו.
למשל, ריד מנסה לשכנע לקוחה של המשרד (ג'ניפר טילי) לאפשר לבעלה לשעבר לבקר את ילדיו.
שיא העלילה הוא כשמשפחתו של ריד עוזבת במטוס לגור עם החבר של אשתו לשעבר (קארי אלווס), והוא רודף אחריהם ומצליח לעצור אותם, ומספר להם שהוא לא רוצה להיות מרוחק מהם.
דבריו הכנים, שנאמרים לאחר היום בו לא יכל לשקר, משכנעים את משפחתו להישאר קרוב אליו, ובני הזוג לבסוף חוזרים אחד אל השני.
ג'ים קארי – פלטשר ריד
מאורה טיירני – אודרי ריד, גרושתו של פלטשר
ג'סטין קופר – מקס ריד, בנם של פלטשר ואודרי
אמנדה דונוהו – מירנדה, שותפה במשרד
קרי אלווס – ג'רי, בן הזוג של אודרי
אן האני – גרטה, המזכירה של פלטשר
ג'ניפר טילי – סמנתה קול, לקוחה של המשרד
ג'ייסון ברנרד – השופט מרשל סטיבנס
סווזי קורץ – דנה אפלטון, פרקליטתו של ריצ'רד קול
ג'ארד פול – זיט בוי
"שקרן שקרן" זכה בפרס בחירת הקהל לסרט הקומדיה הטוב ביותר ובפרס MTV על ההופעה הקומית הטובה ביותר, שהוענק לג'ים קארי.
הסרט הכניס בקופות ברחבי העולם 302.7 מיליון דולר.
שקרן בריבוע הוא סרט קומדיה בבימויו של שון לוי שהופץ ב-2002, בכיכובם של פרנקי מוניז, פול ג'יאמטי ואמנדה ביינס (בהופעתה הקולנועית הראשונה).
ג'ייסון שפרד הוא נער בן 14 שאוהב לשקר.
בתור עבודה להגשה הוא כותב תסריט, וקורא ליצירה "שקרן בריבוע".
ביום שהוא צריך להגיש את העבודה, הוא שוכח את הדפים בלימוזינה שנתנה לו טרמפ בדרך לבית הספר.
בתוך הלימוזינה ישב מפיק הסרטים הידוע – מרטי וולף (ג'יאמטי).
מרטי גונב לג'ייסון את התסריט שכתב, ומפיק ממנו סרט בלי לתת קרדיט לג'ייסון.
לאחר שאביו של ג'ייסון אינו מאמין לסיפור ומביע כלפיו אכזבה, ג'ייסון מחליט לנסוע להוליווד עם חברתו הטובה קיילי, כדי להתמודד עם וולף שגנב לו את התסריט ולהוכיח לאביו שהוא צודק.
שר האוצר של בריטניה הנושא בתואר Chancellor of the Exchequer (צַ'נְסְלוֹר אוֹף דִ'י אֶקְסְצֵ'קֵר) או בקיצור The Chancellor.
הוא השר האחראי על נושאי הכלכלה והפיננסים (הנושאים המוניטריים) בקבינט הממלכה המאוחדת והוא העומד בראש אוצר הוד מלכותו.
תפקיד זה נחשב לאחד מארבעת התפקידים הבכירים המכונים המשרות הרמות בשירות המדינה , וכיום נושא משרה זה נחשב שני לראש ממשלת בריטניה בחשיבותו הפוליטית.
תפקידו המרכזי של שר האוצר של בריטניה הוא בקביעת מסגרות התקציב המדינה השנתי.
עקרונות אלה מובאים בפני בית הנבחרים הבריטי על ידי שר האוצר בנאום מיוחד.
נהוג שנאום זה נישא ביום שלישי בחודש מרץ (מאחר ששנת המס בבריטניה נקבעת לפי הלוח היוליאני).
מאז שנת 1993 נושא שר האוצר בכל שנה בסתיו (בחודשים נובמבר או דצמבר) נאום שנקרא "דוח קדם התקציב" הצופה מראש את יסודות התקציב של השנה הבאה.
לשר האוצר השפעה על קביעת בנק אנגליה בדבר שיעורי הריבית.
השר קובע את יעדי האינפלציה, אשר הריבית שקובע בנק אנגליה נועדה להשיג.
בהתאם לחוק בנק אנגליה משנת 1998, שר האוצר ממנה ארבעה מתוך תשעת חברי הוועדה המוניטרית של בנק אנגליה, וכן יש לשר השפעה רבה על בחירת נגיד הבנק וסגניו.
תחת שר האוצר עומדים ארבעה שרים זוטרים וכן עובדי ציבור.
הבכיר מבין השרים הזוטרים הוא המזכיר הראשי של האוצר, המנהל את המשא ומתן עם ייתר משרדי הממשלה בדבר היקף התקציב שלהם.
השרים הזוטרים הנוספים הם הממונה הכללי על השכר, המזכיר הפיננסי של האוצר והמזכיר הכלכלי של האוצר.
במשרד האוצר שני בעלי תפקיד נוספים הנושאים את התואר "מזכיר משרד האוצר" אף שאינם שרי ממשלה: המזכיר הפרלמנטרי של האוצר (לרוב המצליף הראשי של בית הנבחרים הבריטי) ו"המזכיר הקבוע של האוצר" - עובד מדינה המשמש בתפקיד מנכ"ל משרד האוצר.
מגוריו הרשמיים של שר האוצר הם ברחוב דאונינג 11 בלונדון, והוא נושא, מתוקף תפקידו, בתואר "הלורד השני של האוצר" ("הלורד הראשון של האוצר" הוא למעשה ראש ממשלת בריטניה המתגורר ברחוב דאונינג 10).
כאשר נבחר טוני בלייר לראש הממשלה ב-1997 הוא העדיף להתגורר בדירה הגדולה יותר בבית מספר 11, מכיוון שהיה אז בעל משפחה של שלושה ילדים, בעוד ששר האוצר גורדון בראון היה אז רווק.
אף שמשרד ראש הממשלה ממוקם בבית מס' 10, שר האוצר הוא שמתגורר בדירת המגורים במספר 10, ואילו ראש הממשלה ומשפחתו מתגוררים בדירת המגורים בבית מס' 11.
על פי המנהג שר האוצר, בבואו לדיון התקציב בבית הנבחרים נושא עמו מזוודה אדומה הנקראת "קופסת התקציב" .
כל שרי הממשלה נוהגים לקבל קופסאות אדומות בהן הם נושאים את המסמכים הרשמיים של המדינה, וקופסה זו זהה לקופסאות האחרות, אולם בשל הנוהג של שר האוצר להציג לציבור את קופסת התקציב בבוקר הדיון בבית הנבחרים זכתה קופסה זו לשמה.
ויליאם גלדסטון היה הראשון שעשה שימוש בקופסה זו בשנת 1860 ובאותה קופסה השתמשו עד כהונתו של ג'יימס קלהאן בשנת 1965 אשר בחר להשתמש בקופסה חדשה.
בשנת 1997 החליף גורדון בראון את הקופסה בקופסה חדשה.
שרי האוצר מאז שנת 1559
שרי האוצר של בריטניה הגדולה
1 כיהן כראש ממשלת בריטניה לאחר כהונתו כשר אוצר.
2 כיהן כראש ממשלת בריטניה במקביל לחלק או לכל כהונתו כשר אוצר.
שרי האוצר של הממלכה המאוחדת
1 כיהן כראש ממשלת בריטניה לאחר כהונתו כשר האוצר.
2 כיהן כראש ממשלת בריטניה במקביל לחלק או לכל כהונתו כשר האוצר.
שר-אל הוא שם הבמה של ישראל פנחס (נולד ב-20 ביולי 1977), זמר מזרחי ישראלי.
נולד ברמלה לפייטן מרקו פינחס, ששימש גם כנגן העוד של הזמר פריד אל-אטרש במצרים.
בגיל 14 החל לנגן על תופים וכלי הקשה ובמהלך שירותו כלוחם במשמר הגבול שימש כנגן ליווי לזמרים.
בשנת 1999 החל לעבוד עם האמרגן אלי גואטה שארגן את הופעותיו הראשונות.
בשנת 2001 הוציא אלבום בכורה "חתום בנשיקה".
האלבום, ששיריו היו בסגנון טורקי, לא זכה להצלחה רבה.
בשנת 2004 הוציא אלבום בסגנון קל וקצבי יותר הנקרא "חיוך של ניצחון", שזכה להצלחה רבה.
האלבום כלל שיתוף פעולה עם הראפר הצל, השיר "את אותי שופטת" שגם זכה להצלחה במצעדים ופורסם גם במסגרת האלבום "אולסטארז" של משפחת תאקט.
לאחר מכן הוציא את האלבום "עניין של זמן".
מאז הוציא עוד מספר אלבומים שהאחרונים ביניהם הם "לילה לבן" ו"מקום אחר", בשנת 2008. בין להיטיו ביצוע עברי לשיר "אובססיון" של להקת אבנטורה, אותו ביצע עם הזמרת יסמין סוויסה, בשם "אתה חי בחלום".
שר-אל מוכר גם בקרב הציבור הרחב עקב החיקוי שעשה עליו מריאנו אידלמן בתוכנית הבידור ארץ נהדרת בתור הזמר "שיר-אל" שהיווה פארודיה עליו.
אחיו של שר-אל הוא הזמר אביב טל.
שר-פיי (בסינית - 沙皮, פיניין: Shā pí, תרגום מילולי: "עור - חול", ומשמעו נייר זכוכית) הוא גזע כלבים בעל מראה "מקומט".
הגזע קיבל את שמו הודות לאיכות הפרווה, אשר יש שמשווים אותה לפעמים לנייר זכוכית.
לפי התיאור הסיני הפרווה צריכה להיות "גסה למגע, אבל בו זמנית צריכה לתת תחושת רכות של קטיפה".
מקורו של השר-פיי הוא בחוף הדרומי של סין, בעיר דה לט (Dah Let) שבמחוז גואנגדונג.
בשנות החמישים, בעת שלטונו של מאו דזה-דונג בסין, פותחה תוכנית השמדה של חיות בית למטרת חיסכון.
החזקת כלב או חיית מחמד אחרת נחשבה בלתי חוקית.
עד שנת 1972 הושמדו כמעט כל הכלבים בסין: בערים כלל לא היו כלבים, ובכפרים היו מעט מאוד.
כלבי השר-פיי נעלמו כמעט כליל.
בזכות אהבתו של מגדל כלבים בהונג קונג לגזע נותרו כמה פרטים בודדים של כלבי שר-פיי בעיר שהובאו לארצות הברית בשנת 1973 שם הורבעו על ידי המועדון האמריקאי של הגזע, והם אבות אבותיהם של הכלבים החיים בימינו.
השר-פיי נחשבים לכלבים אינטליגנטים ועדינים מאוד, שקשה להטרידם ולהוציאם משלוותם.
עם זאת הם ידועים כחשדנים כלפי זרים.
לשר-פיי יש שני סוגי פרווה (סוס ומברשת), וצבעיה הם אייל, שחור, חום, קרם, אדום, משמש, איזבלה, כחול ופלטינה.
שר-שלום ג'רבי (נולד ב-4 בספטמבר 1969) הוא מנהל חטיבת החינוך בקרן קיימת לישראל וחבר דירקטוריון חברת נתיבי ישראל.
בעבר כיהן כראש רשות השירות הלאומי-אזרחי וכראש מטה שר הרווחה וראש לשכתו (2003), כסמנכ"ל ארגון וכספים של מפלגת המפד"ל (2005-2004) וכמזכ"ל מפלגות הבית היהודי והמפד"ל (2009-2005).
ב-2009 מונה למנכ"ל משרד המדע והטכנולוגיה, אך מינויו בוטל על ידי בג"ץ.
ג'רבי הוא בנו של הרב ציון ג'רבי ונכדו של רב הכותל, הרב מאיר יהודה גץ.
למד בישיבת כפר הרא"ה וישיבת ההסדר קריית שמונה.
התחיל את שירותו בצה"ל בחטיבת גולני ולאחר מכן עבר לחיל השלישות, בו התקדם עד לדרגת סגן אלוף במילואים.
היה רכז מחוזות חיפה והצפון בתנועת בני עקיבא.
שימש כיועץ בכיר וראש מטה לשר הרווחה.
בשנת 2005 נבחר למזכ"ל המפד"ל.
עם הקמת סיעת הבית היהודי מונה למזכ"ל המפלגה ודורג במקום החמישי ברשימתה לכנסת ה-18, אך לא נכנס לכנסת.
בשנת 2009 ביקש שר המדע והטכנולוגיה, דניאל הרשקוביץ למנות את ג'רבי למנכ"ל משרדו, אך ועדת מינויים בראשות נציב שירות המדינה, שמואל הולנדר, החליטה שאינו מתאים לתפקיד.
בעקבות כך, עתרה התנועה לאיכות השלטון לבג"ץ נגד המינוי, וב-24 בנובמבר 2009 ביטל בג"ץ את המינוי.
בפסק דינה ציינה השופטת אילה פרוקצ'יה: "יובהר ויודגש, כי מדובר באדם טוב, שאיכויותיו הערכיות אינן שנויות במחלוקת.
הסוגיה מתמקדת כל-כולה בשאלת התאמתו מבחינת יכולותיו המקצועיות להתמנות לתפקיד" ובעקבות כך פסלה את מינויו לתפקיד.
במהלך החודשים בהם שימש בתפקיד עסק ג'רבי בין השאר בהרחבת מרכזי המו"פ (מחקר ופיתוח) האזוריים ובפרויקטים לקירוב המדע לקהילה, כגון: חונכות של תלמידי תיכון בתחומי המדעים והטכנולוגיה על ידי סטודנטים לתואר ראשון וקיום חוגים מדעיים ברשויות מקומיות, במתנ"סים ובמינהלים קהילתיים.
ביוני 2010 מונה ג'רבי לראש רשות השירות הלאומי-אזרחי במשרד המדע והטכנולוגיה.
בתפקידו זה פעל למען שיפור וקידום מעמדם של המתנדבים ולהגדלת מספר המתנדבים מכל המגזרים בישראל, ובפרט בקרב נוער בסיכון ובעלי צרכים מיוחדים.
בנוסף פעל להשוואת התנאים של בני ובנות השירות לתנאים אותם מקבלים חיילים עורפיים.
הוא הוביל מהלך של הקמת קרן מיוחדת לסיוע למתנדבים נזקקים בשירות הלאומי-אזרחי, בדומה לתשלומי הסיוע (ת"ש) שמקיים הצבא לחיילים הנזקקים וגם טיפולי שיניים ובדיקות ראייה וזכאות למשקפיים בעלות סמלית.
הוא גיבש נוהל מיוחד וקמפיין נגד הטרדות מיניות בקרב המתנדבות.
בנוסף, הביא להסכם נסיעות חינם למתנדבי השירות הלאומי ופעל להקמת מוסד נציבות קבילות המתנדבים, בדומה לצבא.
בשנת 2017, השיק פרויקט חדש בשיתוף משרד הרווחה ועמותת עלם, במסגרתו יינתן דיור לצעירים בסיכון בתמורה להתנדבות בשירות הלאומי-אזרחי.
ב-2014 ביטל את הכללתה של עמותת "בצלם" ברשימת העמותות להתנדבות, בנימוק ש"בצלם" פועלת נגד מדינת ישראל.
החלטתו של ג'רבי בוטלה בהוראה המשנה ליועץ המשפטי לממשלה, דינה זילבר.
לאחר שהוחזרו לבצלם שלושת התקנים שהיו להם בעקבות הוראת משרד המשפטים, השעה שוב, ג'רבי, את התקן בתואנה שבחוק כתוב שמי שמסית נגד חוקי המדינה לא יכול לקבל מימון.
ג'רבי הסביר שבמסגרת אירועי הגדר בעזה במהלך חודש אפריל 2018, עמותת "בצלם" קראו לחיילי צה"ל לסרב פקודה לירות על לא־חמושים ברצועת עזה, ובקריאה זו הם מסיתים נגד חוקי המדינה.
בפברואר 2018, יזם והשיק יחד עם עמותת גוונים מרכז הכוונה חדש, שייתן מענה לצעירים עם צרכים מיוחדים המשתחררים מהשירות הלאומי־אזרחי או הצבאי.
בפברואר 2019 אושר מינויו לתפקיד מנהל חטיבת החינוך של הקרן הקיימת לישראל.
הוא בעל תואר ראשון בחינוך ותואר שני במדעי המדינה ומינהל ציבורי.
שקרניות קטנות היא סדרת נעורים אמריקאית המבוססת על סדרת ספרים פופולרית בשם זהה מאת שרה שפרד.
הסדרה עלתה לשידור ב-8 ביוני 2010 בערוץ Freeform (לשעבר ABC Family).
בישראל משודרת הסדרה בערוץ HOT3. לסדרה נוצרה סדרת ספין אוף בשם "רייבנסווד" אשר עלתה לשידור ב-22 באוקטובר 2013, והסתיימה לאחר עשרה פרקים.
ב-10 ביוני 2015, חודשה הסדרה לעונה שישית ושביעית.
בנובמבר 2014, אישרה השחקנית לוסי הייל כי העונה השביעית תהיה העונה האחרונה של הסדרה.
עם זאת, באוגוסט 2015, ציינו מרלן קינג, המפיקה בפועל, ושי מיטשל, אחת השחקניות הראשיות בסדרה כי קיימת אפשרות לעונה שמינית ובשנת 2018 הודיעו כי תתקיים סדרת ספין אוף הנקראת "הפרפקציוניסטיות" בהשתתפותה של סופיה קרסון.
ב-12 בינואר 2016 חזרה העונה השישית לשידור בערוץ Freeform.
העונה השביעית עלתה ב-21 ביוני 2016 בארצות הברית וב-24 ביוני בהוט 3. חלקה הראשון של עונה זו הסתיים באוגוסט 2016, וחלקה השני, הכולל את עשרת הפרקים האחרונים בסדרה, החל ב-18 באפריל 2017. ב-27 ביוני 2017 שודר פרק הסיום.
במרץ 2019 עלתה לסדרה סדרת ספין אוף בשם "שקרניות קטנות: הפרפקציוניסטיות".
בשנת 2021 החלו צילומים של "שקרניות קטנות: החטא הקדמון" שהוא אתחול של הסדרה.
הסדרה עוקבת אחר חייהן של ספנסר הייסטינגס (טרויאן בליסאריו), האנה מרין (אשלי בנסון), אריאה מונטגומרי (לוסי הייל) ואמילי פילדס (שי מיטשל), ארבע חברות המאבדות קשר אחת עם השנייה לאחר היעלמותה של חברתן, מנהיגת החבורה, אליסון דילורנטיס (סשה פיטרס).
שנה לאחר ההיעלמות, הן מתחילות לקבל הודעות מדמות מסתורית המשתמשת בשם "A" ומאיימת לחשוף את הסודות שלהן.
"A" נוהגת לאיים על הבנות בדרכים יצירתיות שרובן מועברות על ידי הודעות בסלולרי, סרטוני וידאו, פתקים ומתנות.
בהתחלה הן חושבות שזאת אליסון עצמה, אבל אחרי שהיא נמצאה מתה, מבינות הבנות שמישהו אחר יודע את הסודות שלהן, כולל סודות שהן חשבו שרק אליסון ידעה.
בהמשך מתגלה כי אליסון עצמה הייתה קורבן להטרדותיו של "A" טרם היעלמותה.
הבנות חוקרות יותר ויותר לעומק את התעלומה אודות הזהות של "A" ואת ההיעלמות המסתורית של אליסון.
אליסון דילורנטיס (סשה פיטרס): נערה מסתורית הידועה באהבתה לשקר, לפגוע ולרמות.
נכון לתחילת הסדרה נראה כי נרצחה וזהות הרוצח אינה ידועה.
אליסון היא זאת שחיברה בין ארבע הבנות - אריאה, ספנסר, האנה ואמילי.
היה לה רומן עם אמילי שנה לפני שנעלמה.
גילתה עם אריאה על הבגידה של אבא של אריאה באמא שלה וסחטה אותו על כך אחרי שתמרנה את אריאה להרוס לו את המשרד ולהאשים את מרדית (מי שאביה בגד איתה באמא של אריאה).
עזרה להאנה להרזות ואף שידלה אותה להקיא את מה שאכלה.
ניהלה עם איאן (חבר של מליסה) מערכת יחסים שניהל גם עם ספנסר במקביל.
ברגע שגילתה על זה איימה על ספנסר שאם לא תגלה לאחותה על זה (על מנת שאיאן ומליסה ייפרדו), היא תגלה.
נוצר ויכוח שכלל איחול למוות מצד ספנסר.
ויכוח זה היה בלילה שבו אליסון נעלמה.
בעונה הרביעית מתברר שאליסון חיה ומסתתרת כבר במשך שנתיים, וכל פעם שהבנות בסכנה מפני A באה לעשות כיכולתה.
בעונה החמישית אליסון חוזרת לרוזווד ונעצרת על הרצח של מונה, בסוף העונה החמישית כשמגלים שמונה לא מתה היא משתחררת.
בעונה השישית לאחר קפיצת הזמן של 5 השנים מתחתנת עם בחור בשם 'אליוט רולינס', רופא כביכול שטיפל בשרלוט (אחותה הטרנסג'נדרית המאומצת של אליסון) לפני מותה.
לאחר מכן מתברר כי אליוט רולינס אינו מי שטוען שהוא, אליוט מאשפז את אליסון בבית משוגעים, ממנו היא מצליחה לברוח.
בעונה השביעית מתגלה שהיא בהריון, תחילה חושבים שההריון הוא מארצ'ר דנהיל (שמו האמיתי של 'אליוט רולינס') אך בהמשך העונה מתברר שאלכס דרייק (A.D) השתילה באליסון את הביציות של אמילי והזרע של רן, כך שהיא למעשה משמשת כאם פונדקאית בהריון.
אליסון וספנסר מתגלות כבנות דודות מצד האמהות שלהן.
אליסון מחליטה לשמור את התינוק לבקשתה של אמילי והן מתחילות לצאת יחד.
לאליסון ואמילי נולדות תאומות, גרייס ולילי - הן מגדלות אותן יחדיו.
בעונה השביעית אליסון מציעה לאמילי נישואין והיא מסכימה, הן מאורסות נכון לסוף הסדרה.
בסדרת הספין אוף של הסדרה מסופר שהיא ואמילי נפרדו עקב משקעים מהעבר.
אריאה מונטגומרי (לוסי הייל): אחת מחבורת הבנות.
אריאה מתאהבת בעזרא, בחור שפגשה בבר ולאחר מכן מתברר שהוא למעשה המורה החדש שלה בתיכון, מה שמסבך את העניינים.
אך למרות זאת הם מחליטים להמשיך את מערכת היחסים שלהם בסתר.
במהלך עונה 1 אמילי ספנסר והאנה מגלות על הזוגיות שלה ומקבלות את זה ושומרות את זה בסתר.
במהלך עונה שתיים עזרא ואריאה מספרים להוריה על הזוגיות שלהם וכתוצאה מכך נפרדים.
לאחר כמה פרקים חוזרים וממשיכים לצאת בסתר.
בתחילת עונה 3 מתגלה שהוריה התגרשו ואחת הסיבות הגדולות לכך זה הזוגיות שלה עם עזרא.
באמצע העונה השלישית אריאה מגלה שלעזרא יש בן בשם מלקולם ומסתירה זאת ממנו במשך כמה זמן.
כשאריאה מחליטה לספר לעזרא על בנו, מגי (בת זוגו לשעבר של עזרא ואמו של מלקולם) מגיעה לרוזווד ומונעת ממנה לספר לו.
לאחר כמה זמן A גורמת לספנסר לספר לעזרא שיש לו בן.
עזרא כועס על אריאה שהסתירה זאת ממנו, אך כשעזרא מגלה שמגי ביקשה ממנה להסתיר, הוא סולח לאריאה ונוסע לפגוש את בנו.
הם מתרחקים ואריאה מתנשקת עם אחיו (עזרא לא מגלה זאת במהלך הסדרה) במהלך העונה מלקולם ומגי עוברים לרוזווד בגלל אמא של עזרא שהפסיקה לממן את הדירה שלה בעיר אחרת.
אריאה אמורה לשמור על מלקולם אך יום אחד ספנסר שמתגלה כ־A (כדי להתקרב לטובי) חוטפת אותו וכך אריאה מבינה שהיא מסכנת את עזרא ומשפחתו, אריאה מחליטה לעזוב אותו.
במהלך עונה 4 אריאה חוזרת לעזרא אך לאחר כמה פרקים הם נפרדים שוב משום שהיא גילתה שהוא ניצל אותה ואת חברותיה בשביל לכתוב ספר על אליסון והחיים שלהם.
בסוף עונה 4 עזרא נורה ואריאה מחליטה לאחר כמה פרקים בעונה חמש לחזור אליו אחרי שהם שכבו שוב.
בסוף עונה 5 אריאה ושאר השקרניות ( לא כולל אליסון) נחטפות "לבית הבובות של A" וכאשר הן משתחררות בתחילת עונה 6 אריאה מציגה תמונות שהיא צילמה והיא זוכה בפרס בתחרות אך A שיבש את תוכניתה והראה תמונה במקום התמונות שהיא צילמה הוא הראה תמונה שלה ושל חברותיה ערומות וכאילו מתות.
במהלך עונה 6 הן קופצות בזמן 5 שנים ומראים שאריאה מחליטה לצאת עם ליאם, בחור שהכירה בעבודתה.
אריאה מתארסת לעזרא בעונה השביעית אך חוששת למערכת היחסים שלהם כאשר ניקול (אקסית של עזרא) התגלתה חיה.
לאחר איומים של A אריאה מתחייבת לעשות את המשימות ש-A נותן לה, ביניהן לשים קלטת בביתה של ספנסר שבעקבותה הוריה של ספנסר מתגרשים.
השקרניות מגלות על בגידתה של אריאה ממונה שמקליטה את שיחתה של אריאה עם A.D.
ביום חתונתם של אריאה ועזרא, A.D חוטפת את עזרא השקרניות מצילות אותו ואת ספנסר שנחטפה בנוסף גם על ידי A.D ולאחר כמה ימים אריאה התחתנה עם עזרא בסוף העונה השביעית והתגלתה כעקרה.
היא ועזרא נשואים נכון לסוף הסדרה ומתכננים לאמץ.
בסדרת הספין אוף סופר שהיא ועזרא הביאו ילדה בשם קתרין אלה, עוד מסופר שהיא סופרת מצליחה והוציאה ספר ביכורים מאוד נמכר שהופך לסרט.
ספנסר הייסטינגס (טרויאן בליסאריו): החכמה והאחראית בחבורה.
פרפקציוניסטית המנסה להצליח בכל התחומים, בעיקר בגלל הלחץ המופעל עליה ממשפחתה.
בסוף העונה הראשונה התחילה לצאת עם טובי.
היא התאשפזה בראדלי במהלך העונות.
בעונה השישית יוצאת עם כיילב ובעונה השביעית הם נפרדים.
בעונה השביעית מתגלים פרטים על משפחתה האמיתית- ספנסר הייסטינגס, נולדה בשם ספנסר דרייק, בתה של מארי דרייק ופיטר הייסטינגס.
היא אחותם למחצה של שרלוט (צ'ארלס דרייק, טרנסג'נדרית) ומליסה.
היא בת דודה של אליסון דילורנטיס.
היא אחותו למחצה של ג'ייסון (מצד אביה) ובת דודתו (מצד אמה) בו זמנית.
בנוסף, בפרק האחרון לעונה השביעית מתברר כי יש לה אחות תאומה זהה בשם אלכס דרייק אשר גדלה בבריטניה ורוצה לתפוס את מקומה.
אלכס איימה על השקרניות תחת השם A.D.
בפרק האחרון של הסדרה ספנסר שוכבת עם טובי ומתחילה לצאת איתו שוב.
בסדרת הספין אוף מסופר שהיא התחתנה עם טובי.
האנה מארין (אשלי בנסון): האופנתית שבחבורה.
בעברה הייתה מלאה ולא מקובלת.
בעונה הראשונה האנה, בעזרתה של מונה, גונבת דברים מחנויות בגדים, כאשר היא נתפסת אימה נאלצת לחפות עליה.
בסוף העונה הראשונה היא מתחילה לצאת עם כיילב.
הם נפרדים וחוזרים פעמים רבות.
בעונה החמישית נכנסה לכלא בעקבות האשמות מזויפות למוות של מונה.
בזמן קפיצת הזמן התארסה לג'ורדן, וביטלה את האירוסין מכיוון שהבינה שהיא עדיין אוהבת את כיילב.
כיילב והיא חוזרים בעונה השביעית בחלקה השני, מתארסים ומתחתנים.
בין העונה השישית לשביעית האנה תכננה עם לוקאס להקים חברת עיצוב בגדי אופנה, מונה מצטרפת ומנסה לעזור, אך זה נכשל עקב תחבולתה של אלכס דרייק A.D.
נכון לסוף הסדרה האנה בהריון מכיילב.
אמילי פילדס (שי מיטשל): אמילי שייכת לחבורה של אליסון.
שחיינית מקצוענית אשר מתגלה כלסבית.
תחילה מנסה להסתיר זאת, אך פוגשת במאיה ויוצאת מהארון.
לאחר מכן היא מכירה את פייג', ומתחילה לצאת איתה אך הן נפרדות בעקבות כך שפייג' לא הייתה מוכנה לצאת מהארון מול ההורים שלה.
פייג' ואמילי יצאו למשך כמה עונות ולאחר מכן נפרדו כשפייג' עברה לקליפורניה.
בהמשך מגלים שאמילי הייתה מאוהבת באליסון.
בעונה השישית מתגלה כי אבייה של אמילי מת, ולכן פרשה מלימודי הקולג' וכרגע היא בלי עבודה, לכן היא מחליטה לתרום את הביציות שלה וכך לקבל כסף בתמורה.
אך, העניין נכשל בגלל מזימתה של A.D אשר גנבה את הביציות והשתילה אותם בעזרת אליוט, בעלה לשעבר של אליסון, אצל אליסון, עם שילוב הזרע של רן.
בעונה השביעית אליסון ואמילי התנשקו, אף על פי שפייג' חזרה ועדיין מעוניינת באמילי.
בעונה השביעית מתחילה אמילי לעבוד בתיכון בו למדה בעבר בתור מורה לנבחרת השחייה של בית הספר, לצידן של פייג' ואליסון.
אמילי ופייג' חוזרות לפרק אחד ואז פייג' עוזבת.
אליסון מגלה לאמילי שהיא בהריון, תחילה נראה כי ההיריון הוא מארצ'י דנהיל אך בהמשך מתגלה שאלכס דרייק (A.D) השתילה באליסון של הביציות של אמילי ואת הזרע של רן.
אמילי מחליטה שהיא רוצה לגדל את התינוק ומבקשת מאליסון לשמור את ההריון, לאחר שאליסון שוקלת את בקשתה היא מחליטה אכן להשאיר את ההיריון.
אמילי מתחילה לצאת עם אליסון והן מתחילות לבנות את חייהן יחד.
לאליסון ואמילי נולדות תאומות - גרייס ולילי, אותן הן מגדלות יחדיו.
אליסון מציעה לאמילי נישואין והיא מסכימה, הן מאורסות נכון לסוף הסדרה.
בסדרת הספין אוף מסופר שהיא ואליסון נפרדו עקב משקעים מהעבר.
כיילב ריברס (טיילר בלקברן): החבר של האנה החל מסוף העונה הראשונה.
כיילב הוא נער שאביו נטש אותו ואימו נעלמה באופן מסתורי כשהוא היה בן חמש.
כיילב התגורר בבית הספר מכיוון שלא הסתדר עם משפחתו האומנת.
האנה הציעה לו לגור איתה והוא הסכים ובהמשך הופכים לזוג.
הם נפרדים אחרי שהאנה גילתה שג'נה שכרה אותו כדי לרגל אחריה.
בעונה השנייה האנה מבינה שכיילב באמת אוהב אותה ולכן היא חוזרת אליו.
כיילב הוא האקר והוא מספר פעמים בסדרה פורץ לטלפונים ומחשבים תמורת תשלום.
לעיתים משתף פעולה עם טובי, עזרא ופייג' על מנת לגלות מידע על A.
בעונה הרביעית נפרד מהאנה, כדי לברר על "הקבר שלו" ברייבנסווד.
הוא חוזר בטראומה לרוזווד והוא והאנה חוזרים.
בעונה החמישית הוא עוזר למשטרה בחיפושן אחר הבנות.
באמצע העונה השישית הוא וספנסר הופכים לזוג ובפרק האחרון של עונה 6 התנשק עם האנה.
האנה והוא חזרו בעונה השביעית בחלקה השני, והם גרים ביחד בלופט של לוקאס.
מנסה לעזור לבנות לגלות מי הוא/היא A.D.
הציע להאנה נישואין והתחתן איתה בעונה 7, האנה בהריון ממנו נכון לסוף הסדרה.
עזרא פיץ (איאן הרדינג): עזרא נפגש עם אריאה בבר שליד בית הספר, שם הם מתאהבים.
אך ביום למחרת מתגלה שהוא המורה שלה.
השניים ממשיכים את הזוגיות שלהם ומסתירים אותה עד לעונה השנייה שהם חושפים אותה להוריה של אריאה.
עקב כך עזרא מפוטר מהעבודה שלו.
בעונה השלישית מתגלה שהוא מגיע ממשפחה מאוד עשירה ושהוא הכניס את החברה שלו מהתיכון להריון ואמו שילמה לה כדי שתפיל את התינוק ותיעלם.
אריאה מגלה שהיא לא הפילה את התינוק ומגדלת אותו ובהמשך גם עזרא מגלה על כך.
אך למרות זאת, מתברר שהילד אינו שלו.
בעונה הרביעית מתגלה שעזרא היה במערכת יחסים עם אליסון בעבר והוא כתב עליה ספר וניצל את הבנות (בעיקר את אריאה) למטרת הכתיבה.
כשאריאה מגלה על זה הם נפרדים כתוצאה מכך.
לאחר אותו ערב בו הרגה את שאנה, אריאה הולכת לביתו של עזרא כדי שיעזור לה להתמודד עם רגשות האשמה והוא מסביר לה כי שאנה הייתה בן אדם רע ולאחר מכן מראה לה את הצלקת שקיבל מהירייה.
הם חוזרים לבסוף מאחר שאריאה הבינה שהוא באמת אוהב אותה.
לאחר קפיצת הזמן שהתרחשה בעונה השישית, עזרא פוגש את אריאה והם עובדים יחד על הספר שלו שהופך בסוף להיות ספר של שניהם.
לאחר שעזרא מגלה לאריאה שהולכים לפרסם את הספר שלהם היא מנשקת אותו משמחה ולאחר שתיקה קצרצרה הם מתנשקים ושוכבים.
בחלק הראשון של העונה השביעית עזרא מציע לאריאה נישואין אך היא חוששת להסכים מפני שהיא לא הרגישה שהייתה כנה איתו לגמרי.
בפרק שלאחר ההצעה היא מספרת לו על המוות של רולינס והוא שוב מציע לה נישואין, אריאה עונה בחיוב והם מתחילים עם ההכנות לחתונה אך לאחר כמה מחשבות עזרא מציע לה לברוח ולהתחתן.
הם מחליטים לנסוע לאיטליה וכמה דקות לפני יציאתם מהבית דופקת המשטרה בדלת ואומרת לעזרא שיכול להיות שניקול (חברתו הקודמת שנעלמה בקולומביה) חיה.
הוא וניקול לא חזרו, והוא ויתר על לכתוב את הספר השני.
הוא נחטף על ידי אלכס דרייק לפני החתונה אך לבסוף מצליח לברוח.
הוא ואריאה התחתנו בסוף הסדרה ונוסעים לצרפת לירח דבש.
טובי קאוונה (קיגן אלן): נער מתבודד שהיה פעם חבר טוב מאוד של אליסון.
אך החברות הפכה ליריבות כאשר טובי שמע אותה מעירה הערה מעליבה על אימו.
מאז אליסון מכנה אותו פריק.
אליסון טענה שטובי נהג להציץ להן בחדרים מהחלון לפני שאליסון נעלמה.
אריאה, ספנסר, האנה ואמילי חושדות בו שהוא A ושהוא יצא עם אליסון, הן יודעות שאליסון ידעה סוד כלשהו עליו ובגלל זה הוא הודה באשמה על העניין עם ג'נה.
טובי מתיידד עם אמילי לאחר שהוא חוזר לבית הספר.
הוא נעצר באשמה לרצח של אליסון, אך הראיות נגדו מתגלות כמזויפות והוא משוחרר.
בסוף העונה הראשונה מתחיל לצאת עם ספנסר.
בעונה השלישית הוא מתגלה כחבר השני בנבחרת A.
בפרק האחרון של העונה השלישית הוא סיפר שהוא הצטרף לנבחרת כדי להגן על ספנסר.
בעונה הרביעית הוא הוצא מהנבחרת של A ומתחיל חקירה כדי לגלות מה באמת קרה לאימו: האם היא התאבדה כמו שאמרו או האם מישהו הרג אותה?
בעונה החמישית טובי מחליט להצטרף לאקדמיה לשוטרים על מנת לשמור על ספנסר בטוחה יותר.
אף על פי שהצטרפותו בפועל למשטרת רוזווד הורסת את מערכת היחסים ביניהם עקב התנגדותה של הסגנית טאנר לקשר שלו עמה.
בעונה השישית התברר כי הוא יוצא עם מישהי בשם איבון, והציע לה גם נישואין.
הם התכוונו לעבור למיין אך עברו תאונה.
לאחר מכן טובי חוזר לרוזווד, ושוכב עם ספנסר בפרק האחרון של הסדרה ומתחיל לצאת איתה שוב.
בסדרת הספין אוף של הסדרה מסופר שהוא וספנסר התחתנו.
מונה ונדרואל (ג'אנל פאריש): החברה הכי טובה של האנה בתחילת העונה הראשונה, לפני שאליסון נעלמה הייתה ילדה לא פופולרית וללא חברים וסבלה בלי הפסקה מהבריונות וההצקות של אליסון, אחרי שאליסון נעלמה היא עשתה מהפך, התחברה להאנה והן נהיו החברות הכי טובות.
אך, לאחר ההלוויה של אליסון החלו להתרחק זו מזו, כי השקרניות חזרו להיות חברות.
לקראת סוף העונה השנייה התחילה לקבל גם איומים מ-A ומתקרבת לבנות אך בסוף העונה השנייה מתגלה כי היא עצמה A והפכה ל-A כדי להתנקם באליסון על הבריונות שלה ולאחר מכן כדי להתנקם בבנות ש"גנבו" ממנה את חברתה היחידה, האנה.
בעונה השלישית מאושפזת בראדלי ולאחר מכן עוזרת לבנות לנסות לגלות מי הוא A החדש ששולח להן הודעות.
לקראת אמצע העונה הרביעית, מתחילה לצאת עם מייק (אח של אריאה) בעקבות הסחיטה של עזרא והם נפרדים וחוזרים פעמים רבות.
בעונה החמישית מזייפת את מותה ואליסון נעצרת באשמת רצח מונה אך משתחררת כאשר מתגלה שהיא חיה.
בסוף העונה השביעית מתגלה כי היא זו שהרגה את שרלוט בשוגג לאחר שהתעמתה איתה על גג הכנסייה, ולאחר מכן היא עוזרת ל"A.D" אך זה מתגלה רק כניסיון לגלות מי זה כדי לעצור אותו.
ג'נה מרשל (תמין סורסוק): אחותו החורגת של טובי.
היא הייתה היריבה של אליסון.
כשאליסון חשבה שטובי מציץ לבנות, היא החליטה לנקום בו וזרקה פצצת סירחון לתוך המחסן של הבית.
אך עקב שיבוש זה גרם לשרפה שעיוורה את ג'נה.
אחרי שגופתה של אליסון נמצאה, ג'נה חוזרת לבית הספר ומתגלה כאיום עבור הבנות.
ג'נה היא נערה מסתורית שגם בעיוורונה נראה שהיא קשורה ל-A.
בסוף העונה השנייה היא עוברת ניתוח בעיניים שאמור להחזיר לה את הראייה.
אך עקב ניסיון רצח היא משקרת ואומרת שהניתוח לא הצליח אף על פי שהוא כן.
הבנות מגלות את זה ולכן ג'נה חושפת את השקר בפני שאר חבריה.
בסוף העונה השלישית היא עוזבת את רוזווד כדי ללמוד בפנימיה עקב ניסיון הרצח.
חוזרת לרוזווד בסוף העונה השלישית, ומתגלה שיש ברית מסתורית בינה לבין מליסה ושאנה.
בעונה הרביעית ביום ההולדת של אמילי היא מותקפת על ידי אדם מסתורי שמנסה להטביע אותה באגם, אך היא ניצלת בזמן ומאבדת מחדש את הראייה.
בעונה הרביעית מתגלה גם כי שאנה הייתה מאוהבת בה כל הזמן, ובתחילת העונה החמישית רואים אותה מתאבלת בדירתה על מותה של שאנה.
בסוף החלק הראשון של העונה השביעית היא נחטפת על ידי A החדש המכונה "A.D", ונהפכת לעוזרת שלו.
ג'ייסון דילורנטיס (דרו ואן אקר): האח למחצה הגדול של אליסון, ספנסר ומליסה.
בעברו הוא, איאן וגראט השתייכו למועדון "N.A.T CLUB." מועדון אשר ריגל וצילם בני נוער בשכונה ברגעים אינטימיים.
בנוסף ג'ייסון נהג לשתות ולעשן סמים.
אחרי מותה של אליסון הוא החליט להפסיק עם האלכוהול והסמים והפך ליועץ בבית הספר לנוער בסיכון.
הוא קינא באליסון מפני שחש שההורים שלו "איבדו את הילד הלא נכון".
בעונה השנייה הוא מגלה לספנסר שהם אחים והשניים מחליטים לגלות לבד מי רצח את אליסון.
בעונה השלישית הוא מתחיל לחשוש לחייו אחרי מותם של גארט ואיאן והוא מבין ש-A רוצה את חברי המועדון מתים.
אחרי תאונת מעלית שממנה בקושי יצא בחיים, נעלם מבית החולים וגורלו נשאר לא ידוע.
לאחר מכן נודע שהוא בחיים.
מליסה הייסטינגס (טורי דה ויטו): אחותה הגדולה של ספנסר.
היא נחשבת כ"מושלמת" על ידי הוריה.
ספנסר תמיד קינאה בה על ה"מושלמות" שלה.
בהמשך מתגלה שגם למליסה היה עבר לא טוב עם אליסון.
לאחר מותו של איאן היא משוכנעת שספנסר משקרת לה ושאיאן חי.
אחרי שהתגלתה גופתו, מליסה, שהייתה בהיריון, איבדה את התינוק אך שיקרה שהיא עדיין בהריון.
בתחילת העונה הרביעית מתגלה שהיא ווילדן לבשו את תחפושת "מלכת הלבבות".
נאמר בהודעה מ־A בפירוש שמליסה היא לא חלק מ"נבחרת A".
מליסה עברה לגור עם וורן בלונדון.
לוקאס גוטסמן (ברנדן רובינסון): לוקאס הוא נער רגיל הנחשב לחנון אשר ספג השפלות מצידה של אליסון.
אחרי מותה מעמדו החברתי השתפר והוא התיידד עם האנה והתאהב בה.
אך היא לא הרגישה אותו הדבר כלפיו והם נשארו ידידים.
בעונה השלישית הוא מגלה צד אפל והוא אינו מדבר עם האנה על כך והוא גם נהפך לחשוד ב"נבחרת A".
בעונה הרביעית מונה מספרת שהוא היה חבר בקבוצה של A.
חוזר בעונה השביעית כמיליונר ופותח עסק עם האנה, משאיל להאנה את הלופט שלו.
הוא וצ'ארלס היו ביחד באותו מחנה קיץ, והתכתבו במייל.
טוען שלא ידע שצ'ארלס הוא שרלוט.
כיילב והאנה קנו ממנו את הלופט.
איאן תומאס (ראיין מרימן): איאן היה הבן זוג של מליסה אך היא נפרדה ממנו אחרי שגילתה שהוא בגד בה עם אליסון.
אחרי שנתיים הוא חוזר לרוזווד והופך למאמן נבחרת ההוקי של בית הספר ובמקביל מתחתן עם מליסה.
A שולח לבנות סרט וידאו המראה שאיאן כביכול רצח את אליסון.
אך כאשר הן רוצות לפנות למשטרה עם הסרטון הן מגלות ש-A גנב את המחשב של ספנסר ומחק אותו.
בסוף העונה הראשונה הוא מתעמת עם ספנסר בכנסייה ומנסה להרוג אותה במגדל הפעמונים.
אך לפני שהוא מצליח A מגיע ודוחף אותו אל מותו.
במהלך העונות התברר שאליסון היא זאת שדחפה אותו לאחר שניסתה להגן על ספנסר והשקרניות.
בעונה השנייה גופתו נגנבת ו-A יוצר אשליה שהוא עדיין חי.
אך מסתבר ש-A זייף התאבדות ומכתב התאבדות.
הבנות מאוחר יותר מגלות את ההמשך של הסרטון ומסתבר שאיאן הוא לא זה שרצח אותה.
הוא היה חבר במועדון "N.A.T CLUB" יחד עם גארט וג'ייסון.
גארט ריינולדס (יאני גלמן): גארט הוא קצין במשטרה שהיה חבר במועדון "N.A.T CLUB" יחד עם ג'ייסון ואיאן.
גארט ניצל את העובדה שהבנות סומכות עליו וכך בעצם ריגל אחריהן לטובת ג'נה.
בעונה השנייה הוא מואשם ברצח של אליסון (ובעונה השלישית מואשם גם ברצח של מאיה).
באמצע העונה השלישית הוא משתחרר אחרי שהתברר שהראיות היו מזויפות.
בליל כל הקדושים על רכבת האימה, גארט מספר לספנסר שהוא ראה את אליסון ואבא של אריאה רבים בלילה שבו היא נעלמה.
אך מאוחר יותר באותו הלילה, גארט נורה למוות על ידי חבר מ"נבחרת A" אשר לבש את תחפושת "מלכת הלבבות".
בעונה השישית מתגלה כי ווילדן ומליסה היו מחופשים ל"מלכת הלבבות" באותו הלילה ווולידן הוא זה שירה בגארט.
ווילדן פעל על דעת עצמו ולא על פי הוראותיו של A כי גארט גילה שהוא מושחת ופחד שיחשוף אותו.
סיסי דרייק\שרלוט דילורנטיס (ונסה ריי): סיסי הייתה חברה טובה מאוד של אליסון וככל הנראה אליסון למדה ממנה איך לתפעל אנשים ושימשה לה דמות של אחות גדולה.
הבנות לא ידעו על סיסי אבל סיסי כן הכירה את הבנות וסודות שלהן.
סיסי היחידה שידעה שאליסון הייתה בהריון.
סיסי יודעת על אליסון הרבה יותר ממה שהיא מספרת ואפילו נתפסה כמה פעמים מספרת שקרים.
בעונה הרביעית מתגלה כ"מעיל אדום".
לאחר מכן נוסעת לצרפת ופוגשת את ארצ'ר דנהיל ומתאהבים, היא פוגשת גם את אלכס דרייק ובסוף חוזרת לרוזווד.
בעונה השישית מתגלה כי סיסי היא "Big A", המנהיגה של נבחרת A וה-A השנייה אחרי שגנבה למונה את המשחק.
סיסי היא למעשה צ'ארלס, שמאוחר יותר הפך לשרלוט דילורנטיס והחלה להשתמש בשם סיסי דרייק ככינוי.
היא הפכה ל-A כדי לצאת מראדלי ולמצוא את המשפחה שלה וגם בגלל שהשקרניות שמחו שאליסון מתה.
היא גם זו שפגעה באליסון בלילה שהיא נעלמה, כי חשבה שזאת הייתה בת'אני.
סיסי חוטפת את אליסון ומביאה אותה לראדלי כדי לספר את הסיפור שלה.
לאחר שתוכניתה לפוצץ את ראדלי איתה ועם בני משפחתה בפנים לא הצליחה, היא ניסתה לקפוץ מהגג, אבל אז החליטה להכריז על תום המשחק.
נרצחת בפרק 11 של עונה 6 בשוגג על ידי מונה.
סיסי היא בתה של מארי דרייק, ואחותה למחצה של ספנסר ואלכס.
ובנוסף לכך, בת דודתם (ואחותם המאומצת) של ג'ייסון ואליסון.
מתגלה בחלק השני של עונה 7 שהיא ביתו הביולוגית של טד וילסון.
נואל קאהן (ברנט דוהרטי): נואל הוא הנער הכי פופולרי בתיכון.
אריאה הייתה מאוהבת בו שנה לפני היעלמותה של אליסון.
כשאריאה חוזרת מאיסלנד נואל מתאהב בה אך מגלה שאריאה במערכת יחסים עם עזרא.
נואל מתגלה כמישהו אגואיסט ומגעיל שנהנה לסחוט אחרים.
הוא התחיל לסחוט את אריאה ועזרא אך בעזרת ההתערבות של A נואל מושעה מבית הספר.
בעונה השנייה הוא חבר של מונה עד אשר הוא זורק אותה לטובת ג'נה.
הוא גם מתחיל לגלות צדדים אפלים באישיות שלו ונראה כאילו הוא יודע יותר ממש שהוא מגלה.
בעונה 7 חוזר לרוזווד כשהוא משתף פעולה עם ג'נה.
בפרק האחרון של החלק הראשון של עונה 7 נהרג כתוצאה מכך שנכרת לו הראש בזמן שניסה לרצוח את האנה ואמילי.
ג'רמיין (ביאנקה לוסון): מאיה עברה לגור עם משפחתה בבית משפחת דילורנטיס.
היא נפגשת עם אמילי והשתיים מתאהבות אך מתחילות את הזוגיות שלהן לאחר שאמילי יוצאת מהארון.
הזוגיות לא נמשכת זמן רב מכיוון שאמה של אמילי מחטטת בתיקה ומגלה שהיא מעשנת סמים.
היא מספרת להוריה של מאיה זאת ולכן שלחו אותה לגמילה.
מאיה חוזרת לרוזווד בעונה השנייה וממשיכה את הזוגיות עם אמילי, אך היא חוזרת להשתמש והשתיים רבות כיוון שמאיה בורחת כדי לא להיכנס למחנה הגמילה בפעם השנייה.
בסוף העונה השנייה מוצאים את הגופה של מאיה.
בעונה השלישית מתגלה כי לינדון ג'יימס רצח אותה מכיוון שדחתה אותו.
ג'רמיין (סטארלינג סולימאן): לינדון מצטרף בעונה השלישית לאחר מותה של מאיה והוא מציג את עצמו כנייט סט.
ג'רמיין, בן דודה של מאיה.
נייט מציע לאמילי לצאת איתו ועם ההורים שלו לחופשה בצימר שלהם.
שם היא מגלה שהשם האמיתי שלו הוא לינדון ג'יימס ולא נייט ושהוא היה עם מאיה בגמילה והתאהב בה.
אבל מכיוון שמאיה חזרה לאמילי, נייט החליט לנקום והוא רצח את מאיה ותכנן לרצוח את אמילי ופייג'.
אחרי מרדף קצר ביער, אמילי הורגת אותו מתוך הגנה עצמית.
פייג' מקולרס (לינדזי שו): פייג' היא חברה בנבחרת השחייה של בית הספר.
היא הייתה מאוהבת באמילי, דבר שאליסון ידעה ולכן סחטה אותה על זה.
אחרי שאליסון נעלמה מעמדה החברתי של פייג' השתפר.
אמילי ופייג' יצאו יחד לתקופה קצרה אבל בסופו של דבר נפרדו מפני שהיה לאמילי קשה לנהל מערכת יחסים עם מישהי בתוך הארון.
בעונה השלישית פייג' יוצאת מהארון והשתיים חוזרות.
גם פייג' יודעת על "נבחרת A" והיא אחת משלושת האנשים היחידים (חוץ מהשקרניות) שיודעים על זה, השני הוא כיילב והשלישי הוא עזרא.
פייג' עזבה לקליפורניה בעונה החמישית ומאז לא ראינו אותה.
עד לעונה השביעית שבה פייג' רוצה לצאת עם אמילי ומקנאה ביחסים בינה לבין אליסון, פייג' נבחרת להיות רכזת הספורט של התיכון ברוזווד לצד אמילי ואליסון.
מנהלת מערכת יחסים של פרק אחד עם אמילי ואז עוזבת את רוזווד.
מייק מונטגומרי (קודי כריסטיאן): מייק הוא אחיה הצעיר של אריאה.
הוא לוקח את הגירושים של הוריו באופן קשה מאוד, דבר הגורם לו להיות אלים, תקיף והוא מתחיל לבצע פריצות ובין היתר פרץ לביתם של אמילי, ספנסר, גארט וג'ייסון.
הוא נתפס ומתחיל לקחת טיפול פסיכולוגי ואובחן כסובל מדיכאון.
לקראת אמצע העונה הרביעית, מתחיל לצאת עם מונה.
רן קינגסטון (ג'וליאן מוריס): רן הוא החבר לשעבר של מליסה אשר נפרדה ממנו בגלל התאהבותו בספנסר.
בעונה השלישית האנה נישקה אותו.
בעונה החמישית מליסה עוזבת ללונדון לצמיתות ומתחילה לגור עם רן.
רן חזר לעונה השביעית ובה מתברר כי כאשר היה בלונדון הוא פגש את אלכס דרייק (התאומה הזהה האבודה של ספנסר, A.D) וחשב שהיא ספנסר.
הם התחילו לצאת לאחר מכן והוא עזר לה לאיים על השקרניות.
הוא אף ירה באלכס בכתפיים לבקשתה כדי שיהיו לה צלקות זהות לאלו של ספנסר.
לבסוף אלכס רצחה אותו והפכה את האפר שלו לשרשרת, כי יהלומים נשארים לנצח.
אלכס הכניסה את אליסון להריון מהזרע שלו ומהביציות של אמילי.
מהריון זה נולדו התאומות לילי וגרייס, אותן אליסון ואמילי מגדלות יחדיו כזוג.
אשלי מארין (לורה לייטון): אימה הגרושה של האנה.
בתחילת הסדרה כאשר האנה נתפסת בגנבה, אשלי מחליטה לצאת עם השוטר דארן ווילדן כדי לבטל את האישומים על האנה.
אך בסופו של דבר היא נפרדת ממנו כי גילתה שהוא משתמש בה כדי לרגל אחרי האנה.
אשלי נאבקת נגד המצב הכלכלי הקשה שלה.
חשודה עיקרית ברצח של ווילדן.
בעונה השישית (בחלקה השני) הופכת את מוסד ראדלי למלון מפואר (לאחר שנחשף בתחילת העונה השישית {לחלקיק שנייה} שמוסד ראדלי ייסגר).
ביירון מונטגומרי (צ'אד לאו): אביהם של אריאה ומייק ובעלה לשעבר של אלה.
ביירון הוא מרצה במכללת הוליס אשר היה לו רומן עם תלמידה שלו.
אריאה ואליסון היו עדות לכך.
בלילה שבו אליסון נעלמה הוא נפגש איתה.
מתגלה שאליסון סחטה אותו שאם הוא לא ישלם לה היא תספר לאלה על הבגידה שלו.
ביירון לא סיפר על אירוע זה לאף אחד כי ידע שהוא יתגלה כחשוד.
אחרי ש-A גילה לאלה על הבגידה, הם נפרדים אבל חוזרים.
בעונה השנייה יש בעיות חדשות, הפעם עם הילדים שלהם.
הם חוזרים להיות יחד, ומתחתנים מחדש בעונה 6.
אלה מונטגומרי (הולי מארי קומבס): אמם של אריאה ומייק ואשתו לשעבר של ביירון.
היא מורה לאנגלית בבית הספר והיא מתיידדת עם עזרא.
אחרי שאריאה ועזרא סיפרו לה שהם זוג, אלה הייתה מבולבלת ורצתה לקבל תשובות על העניין.
בסופו של דבר היא הבינה שעזרא אוהב את אריאה והתחילה לקבל את הזוגיות.
בעונה השלישית מתחילה לצאת עם ז'אק, בעל בית הקפה שבו אמילי עובדת.
עומדת להינשא לו אך לבסוף החתונה מתבטלת משום שבגד בה והטריד מינית את האנה.
היא וביירון חוזרים להיות יחד, ומתחתנים מחדש בעונה 6.
פיטר הייסטינגס (נולאן נורת'): אביהם של ג'ייסון, מליסה וספנסר.
הוא עורך דין מצליח המגיע ממשפחה עשירה ורוצה שמשפחתו תהיה משפחה מושלמת וטובה ביותר.
פיטר ניהל רומן בעברו עם ג'סיקה, אימה של אליסון ועקב כך ג'ייסון נולד.
פיטר גם שכר חוקר פרטי שירגל אחרי מליסה כי הוא חשש שאולי היא קשורה להיעלמותה של אליסון.
בגד בוורוניקה פעם נוספת עם אחותה של ג'סיקה-מארי (חשב שזו הייתה ג'סיקה), עקב מעשה זה ספנסר ואלכס נולדו.
ורוניקה הייסטינגס (לסלי פרה): אימן של מליסה וספנסר.
עורכת דין משכילה ואם מסורה לשתי בנותיה.
ורוניקה ייצגה את גארט כשהוא הואשם ברצח של אליסון.
מכיוון שהיא מצליחה בעבודה שלה היא גילתה שהראיות נגדו היו מזויפות ובזכותה גארט השתחרר.
אימצה את ספנסר אף על פי שידעה שפיטר בגד בה.
אן סאליבן (אנבת' גיש): פסיכולוגית נוער.
נבחרה לטפל בבנות ולעזור להן במטרה להתגבר על האובססיה למותה של אליסון ולרצח של איאן.
היא זוכה באמון של הבנות אשר מספרות לה על A (וכך הופכת לאדם הראשון שהן מספרות לה).
אחרי מחקר קטן היא מגלה ש-A מטופל אצלה.
אך לפני שהיא מספיקה לספר את זה לבנות A חוטף אותה.
A שולח לבנות מסר שהיא עדיין בחיים ושיש להן זמן מוקצב של יום לבצע משימות כדי להציל אותה.
הבנות עומדות במשימות ומגלות שדוקטור סאליבן נקברה בחיים.
כשהן מגלות את המיקום הן מתחילות לחפור רק כדי לגלות שבובת ראווה נקברה.
בסוף העונה השנייה אחרי שמונה התגלתה כ-A, דוקטור סאליבן מתגלה בחיים והיא מסבירה שהיא נאלצה לעזוב את רוזווד כיוון שמונה איימה על הבן שלה.
בעונה השלישית דוקטור סאליבן ממשיכה את הטיפול באמילי.
בעונה השלישית מטפלת בספנסר אחרי שהיא נכנסת לראדלי.
בעונה השביעית מוזכר כי הכניסה את מונה לוולבי.
דארן ווילדן (רייס ג'ונסון): שוטר במשטרת רוזווד.
הוא מאוד נחוש להאשים את הבנות ברצח של אליסון מסיבה לא ידועה.
בהמשך מתגלה שהיה לו רומן קצר עם אליסון ושאולי הכניס אותה להריון.
הבנות חושדות שהוא זה שרצח את אליסון עקב ההריון ולכן הוא נחוש להפליל את הבנות.
בתחילת העונה הרביעית מונה מגלה שהוא לבשת את תחפושת "מלכת הלבבות" יחד עם מליסה.
שרה הארווי (דרו דייוויס): בעונה החמישית רואים את שרה כלואה בתוך בית הבובות.
במהלך עונה 6 היא מתחברת עם אמילי ואף מתחילה קשר רומנטי איתה.
באמצע העונה השישית מתגלה כי שרה עובדת יחד עם A (סיסי) במשך שנים והיא "האלמנה השחורה" ו"מעיל אדום".
איבון פילפס (קארה רויסטר): חברתו החדשה של טובי אחרי קפיצת הזמן בעונה 6. טובי ואיבון התארסו ולאחר מכן נפצעו בתאונה בסוף עונה 7. לאחר התאונה הם התחתנו ותכננו את ירח הדבש שלהם אך לאחר כשעתיים איבון מתה.
אדיסון דרינג'ר (אווה אלן): תלמידה של אליסון.
חלק מנבחרת השחייה מאיימת ומציקה לאליסון ובסוף העונה השביעית מתגלה כנעדרת.
לינדה טאנר (רומה מאפיה): שוטרת ברמת סגן.
חוקרת את המוות של ארצ'ר דנהיל, בעבר חקרה גם את ה"מוות" של מונה וגילתה את חטיפתן של הבנות.
בטוחה שהבנות מעורבות בדברים שקורים ברוזווד.
סידני דריסקול (קלואי ברידג'ס): הצטרפה לסדרה בעונה 5 כתלמידה חדשה, התחברה עם פייג' ולאחר מכן התגלה כי היא עוזרת לג'נה.
בעונה 7 מתגלה כי היא קשורה ל-A.D ועוזרת לו בגלל שהוא איים אליה שיגלה את הגנבה שלה מהבנק.
מרקו פיורי (ניקולאס גונזאלס): בלש, ניסה לפתור את הרצח של שרלוט דילורנטיס ואת הרצח של ארצ'ר דנהיל (רולינס), ניהל מערכת יחסים קצרה עם ספנסר ואז ירד מהתיק של ארצ'ר.
אלכס דרייק (טרויאן בליסאריו): בתם של מרי דרייק ופיטר הייסטינגס, ואחותה התאומה של ספנסר הייסטינגס.
אלכס נמסרה למשפחה עשירה בלונדון אך ננטשה וחיה ברחוב מגיל 10. בגיל מסוים עבדה בפאב ופגשה שם את רן, שסיפר לה על ספנסר ועל שרלוט.
פגשה את שרלוט ובילתה איתה כל רגע מאז, והייתה בת זוגו של רן.
לאחר מותה של שרלוט התחילה להיות A.D כדי לגלות מי רצח את אחותה.
בזמן קפיצת הזמן האחרונה (בפרק הסיום) רצחה את רן והכניסה את האפר שלו לתוך שרשרת, כי 'יהלומים נשארים לנצח'.
חטפה את עזרא ביום החתונה שלו ואת ספנסר כדי להתחזות אליה ולהיות בת זוגו של טובי.
נתפסה, ונכון לסוף הסדרה היא ומרי נמצאות במרתף של מונה בצרפת, בחנות הבובות שלה.
נייג'ל רייט (ואייט נאש) טייס מסוק וחברה של ג'נה מרשל.
The Hollywood Reporter גם ציין כי טורי דה ויטו וסשה פיטרס קיבלו תפקידים חוזרים בפיילוט.
אתר האינטרנט The Alloy אישר מאוחר יותר כי פיטרס תשחק את אליסון דילורנטיס ודה ויטו תהיה מליסה הייסטינגס, וכן הזכיר את ליהוקה של ג'אנל פריש כמונה.
באפריל 2010, התפקיד של אביה של אריאה, ביירון, לוהק מחדש עם צ'אד לאו, והולי מארי קומבס לוהקה כאלה, אמא של אריאה.
שר"פ הוא שירות רפואי פרטי המסופק בתשלום במסגרת בתי חולים בישראל.
השר"פ מאפשר לחולה לבחור באופן פרטי רופא שיערוך לו בדיקה, אבחון או ניתוח, כששכרו משולם על ידי החולה (לרוב במימון ביטוחי השב"ן או ביטוחים מסחריים אחרים), זאת תוך שימוש בתשתיות בית החולים בו מועסק הרופא.
קיומו של שר"פ במסגרת בתי החולים הציבוריים שנוי במחלוקת ציבורית עזה בישראל.
כיום נאסר בישראל על קיום שר"פ ברוב בתי החולים הציבוריים (בתי החולים הממשלתיים ובתי החולים של שירותי בריאות כללית), והוא פועל רק בבתי חולים הציבוריים-עצמאיים.
השר"פ החל לפעול בבית החולים הדסה בירושלים בשנת 1945 ובשנת 1975 התרחב גם לבית החולים שערי צדק.
במשך הזמן החל גם בית החולים ביקור חולים להנהיג שר"פ במסגרתו.
הסדר שר"פ ניתן גם באופן יוצא דופן לפרופסור מוריס לוי במסגרת הסכמתו לעבוד בבית החולים בילינסון של קופת חולים כללית.
במשך שנות ה-70 רווח הנוהג של רפואה שחורה בבתי חולים ממשלתיים ושל קופת חולים כללית, וחולים שילמו לרופאים באופן פרטי עבור טיפול מיוחד בבית החולים.
גורמים שונים הציעו לקבוע הסדרי שר"פ רשמיים במטרה להסדיר את העניין ולמנוע רפואה שחורה.
במטרה לקבוע מדיניות בעניין, הקים משרד הבריאות את ועדת שני.
במאי 1980 יצא ארגון הרופאים של קופת חולים בדרישה לקיום שר"פ רשמי בבתי החולים של קופת חולים כללית, באופן שיבטל את ההסדרים הנהוגים מתחת לשולחן.
הדרישה נתקלה בהתנגדות נרחבת, בין השאר מצד ארגון האחיות ומצד בכירי קופת חולים שטענו שהדבר יפגע באידאולוגיה השוויונית של הקופה.
בשנת 1986, כדי לספק את הדרישה לשירותי שר"פ, הקימה הדסה מרפאת שר"פ בתל אביב.
באפריל 1987 יזמה שרת הבריאות שושנה ארבלי אלמוזלינו את הקמת "ועדת טריינין", שנתבקשה לבחון ולהמליץ על מדיניות בריאות כוללת, ולקבוע סדרי קדימויות בפיתוח מערכת הבריאות בישראל.
הוועדה המליצה על שיטת השר"פ המופעלת ב"הדסה" כפתרון לבעיית התקציב של שאר בתי החולים בישראל.
באמצע שנות התשעים החלו בתי החולים הממשלתיים איכילוב, שיבא, רמב"ם, הלל יפה ואסף הרופא להפעיל שר"פ (שכונה שר"ן - שירות רפואי נוסף) באמצעות תאגידי בריאות ללא הסכמה רשמית של משרד הבריאות והממשלה.
באפריל 2000 פנתה מכבי שירותי בריאות למשרד הבריאות וליועץ המשפטי לממשלה בבקשה לבחינת חוקיות הפעלת השר"פ לאור טענתה שנגבים במסגרתו תשלומים עודפים ומוגזמים מעבר למותר.
בפברואר 2002 הורה היועץ המשפטי לממשלה אליקים רובינשטיין להפסיק את פעילות השר"פ בבתי החולים הממשלתיים.
כנגד הנחיית היועץ הגישו אזרחים ורופאים עתירות נפרדות לבג"ץ בבקשה לבטל את החלטת היועץ, אך בסופו של דבר במרץ 2009 העתירות נדחו.
נכון לשנת 2021, השר"פ פועל רק במסגרת בתי החולים בירושלים, בבית החולים אלישע בחיפה, בבית החולים לניאדו שבנתניה, בבית החולים מעייני הישועה שבבני ברק, בבית החולים האנגלי, האיטלקי והצרפתי שבנצרת, ובבתי החולים הרצליה מדיקל סנטר ואסותא מרכזים רפואיים, בהסדרים המשתנים ממרכז רפואי למשנהו.
בית החולים אסותא אשדוד קיבל בעת הקמתו היתר לכך ש-25% מהיקף פעילותו יהיה במסגרת שר"פ, אך בהמשך המדינה הגיעה להסכם עם אסותא על ביטול השר"פ שם, תמורת תקציב ממשלתי נוסף.
במהלך השנים הוקמו מספר ועדות לבחינת הנושא וגובשו המלצות שונות:
ועדת נתניהו שהגישה את מסקנותיה בדצמבר 1990 המליצה ברוב דעות לאפשר שר"פ בכל המערכת הציבורית, ולקיים עליהם פיקוח ובקרה הדוקים כדי למנוע את הרפואה השחורה ומתוך קבלה של "הרע במיעוטו".
ביטולה הוא בחינת "גזירה שאין הציבור יכול לעמוד בה".
ועדת חקירה פרלמנטרית לבדיקת יישומו ומימונו של חוק ביטוח בריאות ממלכתי בראשותו של חבר הכנסת דוד טל שהגישה את מסקנותיה במרץ 2000 המליצה לבטל את השר"פ לחלוטין, ולאפשר את קיומו במסגרות פרטיות בלבד.
ועדת אמוראי שהגישה את מסקנותיה בדצמבר 2002 הסכימה כי יש לקיים שר"פ, אך בין חבריה התגלו מחלוקות באופן הביצוע והפיקוח.
ועדת ליאון שהגישה את מסקנותיה במאי 2004 המליצה לשנות את מבנה בתי החולים ולתאגדם מחדש, ולהפעיל במסגרתם שר"פ בהתניות שונות.
ועדת גרמן - "הוועדה המייעצת לחיזוק מערכת הבריאות הציבורית" שמונתה בראשית שנת 2013 ובין מטרותיה: בחינת היחס בין הרפואה הציבורית לבין הרפואה הפרטית, ובין ההוצאה הציבורית להוצאה הלאומית והפרטית בתחום הבריאות; ביטוחים רפואיים; תיירות מרפא; מעמדו המעורב של משרד הבריאות כספק שרות, מבטח ורגולטור.
הוועדה הגישה את מסקנותיה ביוני 2014, וביניהם המליצה שלא להתיר את השר"פ במקומות בהם לא הופעל עד היום וכן לפעול לבטל את השר"פ המתוכנן בבית החולים המוקם באשדוד.
השר"פ מתבצע במגבלות שונות הקשורות בהסדרים בין כל רופא לבית החולים בו הוא מועסק ובתנאים שנקבעים ביניהם וללא התערבות של משרד הבריאות.
קיימים הבדלים רבים באופי הפעילות ובתנאיה בין בתי החולים:
בהדסה הרופא מועסק במשרה מלאה בבית החולים וגם עיסוקו ברפואה פרטית מחוץ לבית החולים עובר דרך משרד השר"פ, לעומת שערי צדק שהרופא אינו עוסק מחוץ למסגרת השר"פ ברפואה פרטית.
בהדסה בית החולים הוא הקובע את תעריף הטיפול, ובשערי צדק הרופא הוא הקובע.
בשני בתי החולים הפעילות בשר"פ מוגבלת ל-20% מסך כלל הפעולות המבוצעות בבית החולים.
תשלומי השר"פ מתחלקים בין הרופא לבית החולים, כשהחלוקה הרשמית של שכר הטרחה היא 80% לרופא ו-20% לבית החולים.
הרופאים הם מומחים בדרגת אקדמי בכיר ומעלה.
על הפעלת השר"פ במתכונת הקיימת ועל הרחבתו לכלל בתי החולים הממשלתיים והציבוריים מתקיים ויכוח ציבורי לאורך השנים.